open-index/open-wikipedia-markdown huggingface dataset:
Morbier (Jura)

**Morbier** on kunta Ranskassa Juran departementissa Bourgogne-Franche-Comtén alueella. Se sijaitsee noin 25 kilometriä Saint-Clauden kaupungista koilliseen.

1600-luvulla Morbieriin alkoi kehittyä rautaa ja puuta hyödyntävää käsityöteollisuutta. Erityisesti kellojen ja silmälasien valmistus oli tunnettua. Kellot olivat kaappikelloja, joihin sepät valmistivat kellokoneiston ja puusepät kotelorakenteet. Kunnassa on myös maataloustoimintaa, ja sen meijereissä tuotetaan juustoja. Morbierin kunta onkin antanut nimensä seudulla tuotetulle Morbier-juustolle. 


Tiedosto:Eglise-Saint-Michel-Morbier-Jura.jpg|Saint-Michelin kirkko
Tiedosto:Morbier, mairie - img 42974.jpg|Kunnantalo


## Lähteet

## Aiheesta muualla
Englannin Valioliigan kausi 2022–2023

**Englannin Valioliigan kausi 2022–2023** oli englantilaisen seurajalkapalloilun korkeimman sarjatason Valioliigan 31. kausi. Manchester City lähti kauteen hallitsevana mestarina ja uusi mestaruutensa. Kausi alkoi 5. elokuuta 2022 ja päättyi 28. toukokuuta 2023.

## Joukkueet



## Valmentajavaihdokset

## Sarjataulukko

## Lähteet

## Aiheesta muualla
* Virallinen sivusto
Will the Circle Be Unbroken

**Will the Circle Be Unbroken** on yhdysvaltalaisen Nitty Gritty Dirt Bandin vuonna 1972 julkaistu kolmoisalbumi, joka tekee kunniaa maan bluegrass- ja countrymusiikkiperinteelle. Sillä vierailee monia tunnettuja ”juurimusiikin” edustajia, kuten Roy Acuff, Maybelle Carter, Doc Watson, Earl Scruggs, Randy Scruggs, Merle Travis, Pete Kirby, Norman Blake, Vassar Clements ja Jimmy Martin. Nashvillen studioon kootuilla veteraanimuusikoilla on albumilla niin suuri osuus, ettei kaikille raidoille ole soittajiksi nimetty yhtyeen jäseniä lainkaan.

Albumi ja sen toteutuskonsepti saivat jatkoa vuosien 1989 ja 2002 albumeilla *Will the Circle Be Unbroken II* ja *Will the Circle Be Unbroken III*.

Vuonna 2005 alkuperäinen albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. Samana vuonna se otettiin hakuteokseen *[[1001 albumia jotka jokaisen on kuultava edes kerran eläessään]]*.

## Kappaleet
Suluissa alkuperäisen kolmoisvinyylialbumin numerointi.
### CD-levy 1
# (A1) 
# (A2) 
# (A3) 
# (A4) 
# (A5) 
# (A6) 
# (B1) 
# (B2) 
# (B3) 
# (B4) 
# (B5) 
# (C1) 
# (C2) 
# (C3) 
# (C4) 
# (C5) 
# (C6) 

### CD-levy 2
# (D1) 
# (D2) 
# (D3) 
# (D4) 
# (D5) 
# (D6) 
# (D7) 
# (D8) 
# (E1) 
# (E2) 
# (E3) 
# (E4) 
# (E5) 
# (E6) 
# (E7) 
# (F1) 
# (F2) 
# (F3) 
# (F4) 
# (F5) 
# (F6) 
#### Bonusraidat vuoden 2002 julkaisussa
# 
# 
# 
# 

## Lähteet
Silosärmäputki

**Silosärmäputki** eli **palleroputki** eli **niittykumina** (*Selinum dubium*, syn. *Kadenia dubia*) on kaksi- tai monivuotinen sarjakukkaiskasvi, jota esiintyy Keski-Euroopasta Siperiaan. Sen varsi on 30–70 senttimetriä korkea ja lähes sileä. Kukinnossa on 20–30 pikkusarjaa.

Suomessa silosärmäputkea on havaittu satunnaistulokkaana tuntemattomassa paikassa vuosikymmeniä sitten. Vakiintuneena kasvi esiintyy Suomen naapurimaissa: Ruotsissa harvinaisena Öölannissa, Virossa laajalti ja Venäjän Karjalassa ainakin Äänisen eteläpuolella.

## Lähteet
Lauri Taipale (lääkäri)

**Johan Lauri Taipale** (28. elokuuta 1889 Helsinki – 7. joulukuuta 1946 Helsinki) oli suomalainen lääkäri. 

Lauri Taipaleen vanhemmat olivat rakennusmestari Villehard Taipale ja Josefina
Järnström. Hän pääsi ylioppilaaksi 1907 Helsingin suomalaisesta normaalilyseosta ja valmistui Helsingin yliopistosta lääketieteen kandidaatiksi 1912 ja lääketieteen lisensiaatiksi 1916. Taipale teki opintomatkoja Saksaan, Unkariin, Itävaltaan, Tšekkoslovakiaan, Ranskaan ja Ruotsiin.

Taipale oli Toijalan v. t. kunnan- ja rautatielääkärinä 1914 ja Suomen senaatin Helsingin sotilassairaalan apulaislääkärinä 1915–1916. Hän toimi vuodesta 1917 alkaen yksityislääkärinä Helsingissä ja lääkärinä Helsingin yliopiston röntgenosastolla vuodesta 1927. Fysiatrian, sisätautien ja röntgenologian erikoislääkärinä Taipale oli vuodesta 1920 alkaen. Hän omisti Helsingissä myös röntgenlaitoksen.

Taipale julkaisi lääketieteellisiä sekä kansantajuisia lääketieteen alan kirjoituksia eri lehdissä. Hän toimi myös urheilulääkärinä. Taipale tutki urheilun vaikutusta ihmisruumiiseen sekä sydämen toimintaa.

Lauri Taipale oli naimisissa vuodesta 1914 Agnes Dagmar Elfvengrénin kanssa.

## Julkaisuja
* *Tuberkulositauluja 1-5*. Otava 1915
* *Sydämen perkutoimisesta*. Helsinki 1929
* *Sydämen radiologisesta muodosta ja sen interpretoimisesta*. Helsinki 1929
* *Sydämen eri osien selittelyä kaukovalokuvauksessa*. Helsinki 1929
* *Hierontakirja*. WSOY 1932

## Lähteet

## Aiheesta muualla
* Lauri Taipale : Röntgen-koneesta ja sen käytöstä, Suomen Kuvalehti, 03.02.1923, nro 5, s. 8, Kansalliskirjaston digitaaliset aineistot
* Lauri Taipale : Tunnetteko sydämenne?, Kansan kuvalehti, 01.12.1933, nro 49, s. 20, Kansalliskirjaston digitaaliset aineistot
Me and White Supremacy

**Me and White Supremacy. How to Recognize Your Privilege, Combat Racism and Change the World** on Layla Saadin vuonna 2020 ilmestynyt kirja. Teos on antirasistinen harjoituskirja, jonka Saad julkaisi alun perin vapaasti saatavana omakustanteena internetissä vuonna 2018 yhdessä antirasistisen Instagram-haasteen kanssa, missä kannustettiin valkoisia tutkimaan omia valkoista ylivaltaa kannattavia asenteitaan. Puolessa vuodessa verkkojulkaisua ladattiin 100&nbsp;000 kertaa. Vuonna 2020 Quercus Editions julkaisi verkkojulkaisusta painetun version kirjailijanimellä Layla F. Saad. Kirjasta tuli kansainvälinen bestseller. Vuonna 2022 siitä julkaistiin Yhdysvalloissa ja Britanniassa nuorille lukijoille suunnatut versiot.

Kirjailija Robin DiAngelo kirjoittaa kirjan esipuheessa, että teos on briljantin mustan naisen kirjoittama myötätunnon lahja valkoisille avuksi syvälliseen tutkiskeluun, joka voi vapauttaa heidät valkoisesta rasismista.

Saad katsoo, että valkoinen ylivalta on maailmankuva, johon valkoiset syntyvät. Vaikka suora rasistinen sorto, kuten orjuus, apartheid ja muu rotusyrjintä on laitonta, hienovarainen tai avoin syrjintä, marginalisaatio ja BIPOC-ihmisten tappaminen jatkuvat valkoisten hallitsemissa yhteiskunnissa. Tämä johtuu siitä, että valkoinen ylivalta on näiden yhteiskuntien hallitseva paradigma. Se takaa valkoisille ansaitsemattomia erioikeuksia, suojelua ja valtaa. Niiden tiedostamiseen voi kuitenkin herätä.

## Lähteet
* 

### Viitteet
Saint-Jean-d’Aulps

**Saint-Jean-d’Aulps** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Vallée d’Aulpsin laaksossa, noin 25 kilometriä Thonon-les-Bainsin kaupungista kaakkoon.

Kunnan nähtävyys on 1000-luvulla perustettu keskiaikainen sisterssiläisluostari *Abbaye d’Aulps*. Luostari tuhoutui suurelta osin vuonna 1823. Jäljellä olevat rauniot ovat olleet historiallinen muistomerkki vuodesta 1902 lähtien. Luostarin viereen on rakennettu näyttelykeskus, jossa voi tutustua munkkien elämään keskiajalla. Luostariin järjestetään myös opastettuja kierroksia. Kunnan alueella oleva goottilaistyylinen La Moussièren kirkko on peräisin 1800-luvulta. Kunnan hiihtokeskus on osa laajempaa Portes du Soleilin hiihtokeskusta. 


Tiedosto:Aulps abbey 03.jpg|Abbaye d’Aulps
Tiedosto:Pano-ddva.jpg|Abbaye d’Aulps ja näyttelykeskus
Tiedosto:Eglise de Saint Jean d'Aulps.jpg|Saint-Jean-Baptisten kirkko, Saint-Jean-d’Aulps
Tiedosto:Église la moussière.jpg|La Moussièren kirkko


## Lähteet

## Aiheesta muualla
Happy Hooligan

**Happy Hooligan** on Frederick Burr Opperin luoma suosittu sarjakuvahahmo, joka esiintyy aina säilykepurkki hattuna. Se ilmestyi ensimmäisen kerran 11. maaliskuuta vuonna 1900 William Randolph Hearstin omistamien sanomalehtien sunnuntain sarjakuvaliitteessä. Viimeisen kerran Happy Hooligan ilmestyi 14. elokuuta vuonna 1932.

Hahmo on ikuisen häviäjän perikuva. Hooliganeja on sarjakuvassa kokonainen suku. He ovat kaikki samannäköisiä: kierot tihrusilmät, suuri kuonomainen suu ja säilykepurkki päässä. Kaikille muillekin Hooliganeille tapaa käydä huonosti. He jäävät rattaiden alle, putoilevat sängystä, kompastelevat, joutuvat putkaan, saavat selkäänsä, ja säikähtäessään he lentävät takaviistoon ilmaan. Hooliganit ovat yhtä viattomia kuin elokuvien Ohukainen ja Paksukainen. Happy Hooligan on sarjakuvissa Aku Ankan, Jaska Jokusen ja Heikki Heikkisen kantaisä.

## Lähteet
Publiikki

**Publiikki** (lat. *publicus*, julkinen) on yliopiston tai korkeakoulun, tai näiden tiedekunnan taikka osaston järjestämä juhlatilaisuus, jossa vastavalmistuneet maisterit ja kandidaatit saavat tutkintotodistuksensa. Publiikkien sisältö vaihtelee eri yliopistojen, korkeakoulujen, tiedekuntien ja osastojen välillä, mutta pääpiirteissään juhlallisuudet koostuvat aina publiikkiin ilmoittautuneiden kokoontumisesta määrättyyn luentosaliin tai juhlatilaan, jossa tiedekunnan dekaani tai varadekaani, tai heitä vastaava tutkinnon myöntävän instanssin edustaja, pitää juhlapuheen valmistuville. Tämän jälkeen tutkintotodistukset jaetaan valmistuville maistereille ja kandidaateille. Joissakin publiikkeja järjestävissä paikoissa todistuksen rinnalla jaetaan myös ruusu. Publiikin ohjelmaan saattaa kuulua pieni musiikkiesitys. Yleensä seremonian päätyttyä on kuohuviini-tarjoilu osallistujille. Publiikkiin yleensä valmistuva voi kutsua lähimpiä perheenjäseniään yleisöksi. Joissakin suvuissa ja perheissä järjestetään publiikin jälkeen valmistujaisjuhlat kotona tai erillisessä juhlatilassa perheen ja suvun jäsenille. 

Publiikkien järjestämisen tahti vaihtelee järjestävän instituution mukaan, joissakin publiikki pidetään aina lukukauden päätteeksi joulukuussa ja toukokuussa, toisissa publiikkeja pidetään kuukausittain. Isoin tahtiin vaikuttava tekijä on se, miten runsaasti kyseisestä instanssista valmistuvat ilmoittautuvat publiikkiin. Publiikkiin voi osallistua sekä kandidaatintutkinnon saamisen  että maisterintutkinnon saamisen jälkeen. Publiikkiin osallistuminen ei ole pakollista, vaan valmistunut voi myös tilata tutkintotodistuksensa laitoksen kansliasta noudettavaksi, taikka postitettavaksi hänelle kotiin. 

Publiikkiseremonia syntyi tarpeesta 1800-luvun puolivälissä luoda halvempi valmistumisväylä niille valmistuville maistereille, jotka eivät halunneet odottaa ja osallistua kalliimpaan juhlalliseen promootioon.

## Lähteet

*
Aleksanterin muuri

**Aleksanterin muuri** tai **Aleksanterin portit** on nimitys legendaariselle puolustusrakenteelle, jonka Aleksanteri Suuren kerrotaan rakennuttaneen Persiaan suojaksi pohjoisesta tulevia paimentolaishyökkäyksiä vastaan. 

Kreikkalaiset ja latinalaiset ensimmäisen vuosisadan jaa. lähteet väittävät Aleksanteri Suuren rakentaneen portteja Kaukasukselle estämään maahantunkeutumista. Tarina löytyy jo 100-luvulta juutalaiselta historioitsijalta Josephukselta, joka kertoo Aleksanterin rakentaneen rautaiset portit suojaksi hunneja vastaan. Tavallisesti lähteet kertoivat porttien sijainneen Darialin solassa. 

Kuusisataaluvulla, vähän ennen *[[Aleksanterin legenda|Aleksanterin legendan]]* kirjoittamista, porttien oletettu sijaintipaikka siirtyi Derbentiin, minne sassanidikuninkaat olivat 500-luvulla rakentaneet esteeksi suojamuureja Kaspianmeren pinnan laskettua alemmaksi ja paljastettua tasaista maata. Myös turkkilaisten heimojen hyökkäys tätä kautta vuosina 626–630 vaikutti tähän muutokseen muurin oletetussa sijainnissa. 

Noin vuonna 630 kirjoitetussa Aleksanterin legendassa kerrotaan, että Aleksanteri Suuri rakennutti egyptiläisten seppien avulla raudasta ja vaskesta muurin estämään Gogin ja Magogin johtamien hunnilaumojen maahantunkeutumisen.  Tämä 21 sivua pitkä kertomus sai aikanaan laajan levikin, ja sitä lainattiin useissa myöhemmissä lähteissä, joista yksi on Koraanin suura Al-Kahf (18:83-102). Koraanin tarinassa Aleksanteri on muuttunut "Kaksisarviseksi", joka rakentaa raudasta ja kuparista muurin hunneja vastaan kahden vuoren väliin.

Myös Gorganissa sijaitsevaa sassanidien rakentamaa lähes 200 kilometriä pitkää muuria on Iranissa kutsuttu "Aleksanterin muuriksi".

## Katso myös

* Aleksanteri Suuri Koraanissa

## Lähteet

* 

### Viitteet
Valkoinen hauraus

**Valkoinen hauraus** tai **valkoinen herkkähipiäisyys** ()  on Robin DiAngelon vuonna 2011 esittämä käsite. Hän tarkoittaa sillä valkoisten ihmisen heikkoutta, joka ilmenee siinä, että he kieltävät heitä vastaan esitetyt syytteet rasismista. Myöhemmin DiAngelo on esittänyt rasismista esimerkkinä Michelangelon freskon "Adamin luominen", joka on Sikstuksen kappelin katossa Vatikaanissa.

## Katso myös

* Valkoinen ylivalta

## Lähteet
Nitty Gritty Dirt Band

**Nitty Gritty Dirt Band** (vuosina 1976–1981 nimellä **Dirt Band**) on yhdysvaltalainen country rock -yhtye, joka on perustettu Kaliforniassa keväällä 1966 hippinuorukaisten kotikutoisena *jug band* -kokoonpanona. Yhtye tunnetaan parhaiten Nashvillen muusikoiden kanssa tehdyistä perinteitä kunnioittavista bluegrass-albumeista *[[Will the Circle Be Unbroken]] I–III*, mutta yhtyeen oma tuotanto on modernimpaa kantrirockia Eaglesin tyyliin. Yhtyeen hittejä ovat olleet "Mr. Bojangles", "Fishin' in the Dark", "An American Dream" ja "Baby's Got a Hold on Me".

Yhtyeen alkuperäisiä jäseniä olivat Jeff Hanna, Bruce Kunkel, Ralph Barr, Les Thompson, Dave Hanna ja Glen Grosclose. Muutaman kuukauden ajan mukana oli Jackson Browne, joka lähti pian tekemään soolouraa. Monien vaihdosten jälkeen yhtyeen 2020-luvun jäsenet ovat Bob Carpenter, Jimmie Fadden, Jaime Hanna, Jeff Hanna, Ross Holmes ja Jim Photoglo.

Yhtyeen nimeä kantava esikoisalbumi julkaistiin vuonna 1967 ja tuotti singlehitin ”Buy For Me The Rain”. Läpimurto tapahtui kuitenkin vasta viidennellä albumilla *Uncle Charlie and His Dog Teddy*, jolle levytettiin versiot Jerry Jeff Walkerin laulusta ”Mr. Bojangles” ja Earl Scruggsin bluegrasskappaleesta ”Randy Lynn Rag”. Sen jälkeen yhtye innostui bluegrassista niin, että levytti Nashvillessä sikäläisten muusikoiden kanssa akustisen tupla-albumin *[[Will the Circle Be Unbroken]]* (1972), jolla mukana ovat muun muassa Earl Scruggs, Doc Watson, Merle Travis ja Roy Acuff. Vuonna 2005 albumi valittiin mukaan Yhdysvaltain kongressin kirjaston National Recording Registry -kokoelmaan, johon kootaan esteettisesti, historiallisesti tai kulttuurisesti merkittäviä yhdysvaltalaisia äänitteitä. 

1980-luvun alussa yhtye palasi Nashvilleen ja siirtyi kantrirockista yhä enemmän valtavirran countryyn. Heidän tuolloisia hittejään olivat "Dance Little Jean," "Workin' Man," "Long Hard Road," "Baby's Got A Hold On Me" ja "Fishin' in the Dark". Vuonna 1989 levytettiin kakkososa ja vuonna 2002 kolmososa vuoden 1972 perinnealbumille *Will the Circle Be Unbroken*. Kakkososa voitti kolme Grammy-palkintoa ja Country Music Associationin vuoden albumi -palkinnon. Livetaltiointina toteutettu vuoden 2002 kolmas levy sai International Bluegrass Music Associationin palkinnon ja country-Grammyn.

Yhtye pääsi mukaan Nashvillen kaupungin Music City Walk of Fameen huhtikuussa 2008.

## Lähteet

## Kirjallisuutta
*
Alpo Jordan

**Alpo Jordan** (3. joulukuuta 1881 Virtasalmi – 24. syyskuuta 1953 Savonlinna) oli suomalainen kauppias, yrittäjä ja yritysjohtaja, joka sai kauppaneuvoksen arvonimen.

Alpo Jordanin vanhemmat olivat maanviljelijä Asarias Jordan ja Sofia Riipinen ja puoliso vuodesta 1914 Aino Rissanen. Vuorineuvos Kari Jordan on hänen pojanpoikansa. Alpo Jordan kävi kansakoulun ja Helsingin kauppiaitten kauppakoulun 1. luokan kurssin 1909. Hän oli kansakoulun jälkeen A. Vauhkosen kauppaliikkeen apulainen 1899–1902, Johan Petterssonin kauppaliikkeen apulainen 1903–1907, kauppias H. Saastamoisen kauppamatkustaja 1908, kauppias A. V. Karvosen palveluksessa Kuopiossa 1909–1917, Savonlinnan Tukkukaupan omistaja ja johtaja vuodesta 1917 ja Savonlinnan valssimyllyn omistaja ja johtaja vuodesta 1928. Jordan oli Savonlinnan kaupunginvaltuuston jäsen 1919–1945, edustaen Kansallista Edistyspuoluetta, ja kaupunginhallituksen jäsen 1931–1946. Valtuuston varapuheenjohtajana Jordan toimi kaksitoista vuotta. Hänellä oli lisäksi useita muita luottamustehtäviä. Jordan muistetaan myös lahjoittajana, joka tuki taloudellisesti muun muassa Turun yliopistoa, Liikesivistysrahastoa, Savonlinnan suojeluskuntaa ja Savonlinnan kauppaopistoa. Kauppaneuvoksen Arvonimen Jordan sai 1935. Taiteilija Wilho Sjöström maalasi hänen muotokuvansa ja kuvanveistäjä Yrjö Liipola toteutti hänen hautamuistomerkkinsä vuonna 1954 Talvisalon hautausmaalle Savonlinnaan.

## Lähteet
Mykola Hulak

**Mykola Hulak**, , (25. toukokuuta 1822 Varsova – 7. kesäkuuta 1899 Jelizavetpol, Azerbaidžan) oli ukrainalainen opettaja ja tutkija.

Hulak valmistui Tarton yliopistosta 1843. Hän oli Kyrilloksen ja Metodioksen seuran perustajia ja sen radikaaleja jäseniä. Hän sai jäsenyydestä ankaran vankeusrangaistuksen, jonka hän suoritti Pähkinäsaaren linnassa 1847–1850 ja karkotuksessa Permissä 1850–1855. Sen jälkeen hän työskenteli opettajana Etelä-Ukrainassa ja Kaukasiassa. Hän kirjoitti tutkielmia historian, kielitieteen, kirjallisuuden ja matematiikan alalta ja käänsi georgialaista ja azerbaidžanilaista kirjallisuutta.

## Lähteet

## Aiheesta muualla
Justus (ainejärjestö)

**Justus ry/r.f.** on Helsingin yliopiston Vaasan oikeustieteen opiskelijoiden ainejärjestö.

Justus on Juristiliiton jäsenjärjestö.

## Toiminta
Justus ry:n ylin päättävä elin on yhdistyksen kokous. Kevätkokouksessa vahvistetaan yhdistyksen tilinpäätös, ja syyskokouksessa valitaan yhdistyksen hallitus sekä hallituksen puheenjohtaja. Yhdistyksen hallitus vastaa yhdistyksen toiminnan järjestämisestä yhdessä toimihenkilöiden ja toimikuntien kanssa.

Yhdistys järjestää jäsenistölleen vapaa-ajanviettotilaisuuksia, joita ovat esimerkiksi liikunta- ja hyvinvointitapahtumat sekä erilaiset opiskelijatapahtumat. Yhdistyksen lehti Ex Nunc julkaistaan kolme kertaa vuodessa. Justus ry pitää myös yhteyttä muihin oikeustieteen opiskelijajärjestöihin Suomessa ja muissa Pohjoismaissa. Yhdistys on Nordiska Sekretariatetin jäsen.

## Valmennuskurssit
Justus ry on ainoana suomalaisena valmennuskurssitarjoana järjestänyt valmennuskursseja molemmilla kotimaisilla kielillä oikeustieteelliseen hakeville jo vuodesta 1995. Yhdistyksen valmennuskurssitoiminnasta saama tuotto käytetään yhdistyksen toimintaan.

## Justuksen puheenjohtajat

* 1991 Olav Hermanson
* 1992 Teresa Laine
* 1993 Riikka Puttonen
* 1994-1995 Niklas Finne
* 1996 Casper Herler
* 1997 Kimmo Norrena
* 1998 Salla Holma
* 1999 Katriina Kuusniemi
* 2000 Hanna Laakso

*2001 Evelina Nyholm
* 2002 Petteri Kivelä
* 2003 Karoliina Kostet
* 2004 Katriina Musakka
* 2005 Maarit Jaatinen
* 2006 Pirre Korhonen
* 2007 Emil Viitala
* 2008 Satu Hytönen
* 2009 Essi Kärkkäinen
* 2010 Franz Mittler

* 2011 Cea Mittler (o.s. Röntynen)
* 2012 Hanna Salokangas
* 2013 Caius Honkanen
* 2014 Lotta Nahkala
* 2015 Rosa Stenman
* 2016 Sanna Luoma
* 2017 Tim Lassander
* 2018 Sofia Wahlman (o.s. Kinnunen)
* 2019 Markus Petman
* 2020 Jonas Holm

*2021 Anna-Lotta Castrén
* 2022 Saska Heiskanen
* 2023 Sami Makkonen
* 2024 Alex Ylikangas
* 2025 Charlotte Ingberg
* 2026 Heimo Saarinen

## Katso myös
* Pykälä (järjestö)

## Aiheesta muualla
* Justus ry/r.f.
* Justuksen valmennuskurssit
* Helsingin yliopiston Vaasan oikeustieteellinen koulutus

## Lähteet
Every Good Boy Deserves Favour

**Every Good Boy Deserves Favour** on brittiyhtye The Moody Bluesin albumi vuodelta 1971. Sitä pidetään yhtyeen vahvan kauden parhaiten progressiivista rockia edustavana ja parhaiten toteutettuna albumina. Sen jälkeen yhtye teki vielä albumin *[[Seventh Sojourn]]* (1972), hajosi ja piti sitten monen vuoden tauon. Mellotronin sointien sävyttämän, mietiskelevän ja tunnelmoivan albumin vauhdikkain ja tunnetuin kappale on singlenäkin menestynyt ”The Story in Your Eyes”. Levy nousi Britannian albumilistan ykköseksi.

Albumin nimi tulee lorusta, joka auttaa muistamaan G-avainta käyttävän nuottiviivaston viiden viivan kohdalle osuvat sävelet E, G, B, D ja F.

## Kappaleet
# 
# 
# 
# 
# 
# 
# 
# 
# 

## Lähteet
Jessica Ransom

**Jessica Ransom** (s. 1. joulukuuta 1981 Sheffield, Yorkshire, Englanti, Britannia) on englantilainen näyttelijä ja kirjailija. Hän on näytellyt muun muassa ​​lääkärin vastaanottovirkailijan Morwenna Newcrossin roolissa ITV:n tuottamassa draamassa *[[Doc Martin]]* (2011–2022). Hän sai vuonna 2015 lasten Bafta-palkinnon.

## Nuoruus ja koulutus
Ransom syntyi 1. joulukuuta 1981 Sheffieldissä Englannissa. Hän suoritti teatteriin painottuneen A-level-tutkinnon High Storrs Schoolissa Sheffieldissä.

## Ura
Valmistuttuaan Birminghamin yliopistosta Ransom teki komediaa. Hän esitti Edinburgh Festival Fringessä kaksi kappaletta: "Million" ja "Unsung Heroes". Vuosina 2009–2010 Ransom esitti useita sivuhahmoja sketsiohjelmassa *[[Armstrong and Miller Show]]*. Sen jälkeen vuonna 2011 hän esiintyi tv-improvisaatio-ohjelmassa *[[Fast and Loose]]* ja samana vuonna myös *[[Doc Martin]]* -draamasarjassa lääkärin vastaanottovirkailija Morwenna Newcrossina. 

Vuonna 2012 Ransom esiintyi näytelmässä *[[Posh]]* ja D.C Mooren näytelmässä nimeltä *[[Straight]]*, jota esitettiin Sheffield Crucible -teatterissa. Hän esiintyi myös Lontoon Bush Theatressa. Vuonna 2014 Ransom ääninäytteli *[[Poppy Cat]]* -lastenohjelman päähenkilöä sarjan toisella tuotantokaudella. Ransom on myös esiintynyt *[[Horrible Histories]]* -sarjan 4. tuotantokaudella ja uudelleen vuonna 2015 tuotantokausilla 6–8. Hän voitti vuoden 2015 lasten BAFTA-palkinnon sarjassa esittämästään Maria Stuartin roolista.

Ransom oli yksi *[[Gumballin mieletön maailma]]* -lastenohjelman käsikirjoittajista tuotantokausina 3–6. Vuonna 2017 hän käsikirjoitti yhden jakson *[[Danger Mouse (animaatiosarja)|Danger Mouse]]* -animaatiosarjan toista tuotantokautta varten.

## Yksityiselämä
Ransom asuu Lontoossa. Hän on naimisissa tuottaja ja ohjaaja Ben Wilsonin kanssa, ja heillä on kaksi poikaa.
Chase Jackson

**Chase Jackson** (o.s. **Ealey**, s. 20. heinäkuuta 1994) on yhdysvaltalainen kuulantyöntäjä. Eugenen MM-kilpailuissa 2022 Jackson voitti kuulantyönnön maailmanmestaruuden tuloksella 20,49 metriä. Hän voitti MM-kultaa myös Budapestissa 2023 tuloksella 20,43. Tokion MM-kilpailuissa 2025 hän saavutti hopeaa tuloksella 20.21. Dohan MM-kilpailuissa 2019 hän sijoittui seitsemänneksi. Hän karsiutui loppukilpailusta Pariisin olympialaisissa 2024. Hän on voittanut 16 Timanttiliigan osakilpailua mukaan lukien finaalit Zürichissä 2022 ja Eugenessa 2023. Hän on nelinkertainen Yhdysvaltain mestari (2019, 2022, 2024 ja 2025). Jacksonin ennätys on 28. kesäkuuta 2025 Rathdrumissa työnnetty 20,95 metriä. Sisäradoilla Jackson voitti maailmanmestaruuden Toruńissa 2026 tuloksella 20,14. Hän saavutti MM-hopeaa Belgradin sisäratojen MM-kilpailuissa 2022 sekä MM-pronssia Glasgow'ssa 2024 ja Nanjingissa 2025. Hän on voittanut kuudesti sisäratojen Yhdysvaltain mestaruuden (2019, 2020, 2023, 2024, 2025 ja 2026). Sisäradoilla Ealeyn ennätys on 20,44 metriä (2026).

## Lähteet
Spazio vitale

**Spazio vitale** (italiaksi: [ˈspattsjo viˈtaːle], ”elintila”) oli italialaisen fasismin alueellinen laajentumiskonsepti. Se määriteltiin seuraavasti: ”se osa maapalloa, jonka yli ulottuu joko elintärkeät vaatimukset tai laajentuva sysäys sellaiselle valtiolle, jolla on vahva yhtenäinen organisaatio ja joka pyrkii tyydyttämään tarpeitaan laajentumalla kansallisten rajojensa ulkopuolelle”. Spazio vitale oli vastaava käsite natsi-Saksan käsitteelle ”Lebensraumista”.

Spazio vitalen alueellinen laajuus kattaa Välimeren kokonaisuutena (Mare Nostrum - *suom. "Meidän meremme"*) sekä Pohjois-Afrikan Atlantin valtameren rannoilta Intian valtamerelle saakka. Alue oli tarkoitus jakaa kahteen osaan: ”piccolo spazioon” (*pieni tila*), jossa oli määrä asua vain italialaisia, ja ”grande spazioon” (*suuri tila*), joka oli muiden kansojen asuttamaa, mutta Italian vaikutuspiirissä. Grande spazion kansakunnat joutuisivat Italian vallan ja suojelun alaisiksi, mutta omien kielien ja kulttuurien säilyttäminen sallittaisiin. Fasistinen ideologi Giuseppe Bottai vertasi tätä historiallista tehtävää muinaisten roomalaisten tekoihin ja totesi, että uudet italialaiset ”valaisevat maailmaa taiteillaan, kouluttavat sitä tiedoillaan ja antavat uusille alueilleen vankan rakenteen hallinnollisella tekniikallaan ja kyvyllään.”

## Lähteet
* 

### Viitteet
Patrícia Morais

**Patrícia Isabel Sousa Barros Morais** (s. 17. kesäkuuta 1992 Lissabon) on portugalilainen jalkapalloilija. Hän on pelipaikaltaan maalivahti. Hän on pelannut Portugalin naisten maajoukkueessa ennen vuoden 2022 EM-kilpailuja 75 maaottelua. Hän pelasi ensimmäisen naisten maaottelunsa elokuussa 2011.

Morais edustaa kotimaassaan Bragaa, johon hän siirtyi kesällä 2021 Sportingista. Hän on pelannut kotimaansa lisäksi Ranskassa.

## Lähteet
La Baume

**La Baume** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Vallée d’Aulpsin laaksossa, noin 18 kilometriä Thonon-les-Bainsin kaupungista kaakkoon.

Vuonna 1950 valmistui pato kunnan läpi kulkevaan Dranse de Morzine -jokeen. Barrage du Jottyn pato on 60 metriä korkea ja 120 metriä leveä. Patoamisesta syntyneen Lac du Jotty -tekojärven alta tyhjennettiin yksi kokonainen kylä asukkaista, jotka asutettiin kunnan muihin kyliin.

## Lähteet

## Aiheesta muualla
Frederick Burr Opper

**Frederick Burr Opper** (2. tammikuuta 1857 Madison, Ohio, Yhdysvallat – 28. elokuuta 1937) oli maineikas yhdysvaltalainen sarjakuvanpiirtäjä.

Opperin vanhemmat olivat muuttaneet Yhdysvaltoihin Itävallasta. 14-vuotias Opper alkoi piirtää sarjakuvia paikallislehteen. Hän oli vuodesta 1877 *Wild Oats* -lehden vakituisena piirtäjänä useita vuosia mutta teki samalla töitä freelancerina muillekin lehdille. Hän työskenteli 18 vuotta  pilalehti Puckille, josta hän siirtyi vakituiseksi sarjakuvapiirtäjäksi *[[New York Evening Journal]]iin*. 1900-luvun vaihteen ympärillä hän oli merkittävimpiä yhdysvaltalaisia sarjakuvapiirtäjiä, jonka sarjoja ovat ”Alphonse and Gaston”, ”Maud, the Kicking Mule” ja tunnetuimpana ”Happy Hooligan”. Opper jäi näön heikentymisen vuoksi eläkkeelle 1932 ja kuoli 1937.

## Lähteet

## Aiheesta muualla

* Frederick Burr Opper, Project Gutenberg
La Vernaz

**La Vernaz** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Vallée d’Aulpsin laaksossa, noin 15 kilometriä Thonon-les-Bainsin kaupungista kaakkoon.

Kunnan nähtävyys on paholaisen sillan rotko, *Gorges du Pont du Diable*. Dranse de Morzine -joki on kaivanut syvän rotkon kalkkikiveen. Kohde luokiteltiin vuonna 1928 luonnon matkailukohteeksi.

## Lähteet

## Aiheesta muualla
Julia Stierli

**Julia Stierli** (s. 3. huhtikuuta 1997) on sveitsiläinen jalkapalloilija, pelipaikaltaan puolustaja. Hän on pituudeltaan 182-senttimetrinen. Hän edustaa Saksan Bundesliigassa SC Freiburgia, johon hän siirtyi vuonna 2024 edustettuaan Sveitsissä FC Zürichiä kymmenen kauden ajan. Hän on pelannut Sveitsin naisten maajoukkueessa kesäkuusta 2017 alkaen.

Stierli pelasi kaudella 2024–2025 Saksan Bundesliigassa 20 ottelua.

Stierli on pelannut Sveitsin naisten maajoukkueessa 13. kesäkuuta 2025 mennessä 48 ottelua ja tehnyt niissä yhden maalin. Hän pelasi yhden ottelun EM-kilpailuissa 2022 ja täyden peliajan joukkueensa kaikissa neljässä ottelussa MM-kilpailuissa 2023.

## Lähteet
Eurooppalainen lohikäärme

**Eurooppalainen [[lohikäärme]]** on taruolento eurooppalaisessa kansanperinteessä ja mytologiassa. Varhaisimpia eurooppalaisia kirjallisia kuvauksia myyttisistä lohikäärmeistä on tunnetusti tehty 1200-luvulla.

Varhaiskeskiajalla 500−1000-luvuilla ja sen jälkeen eurooppalainen lohikäärme on tyypillisesti kuvattu suurena, tulta hengittävänä, hilseilevänä, sarvimaisena ja liskomaisena olentona. Olennolla on myös kuvattu olevan nahkaiset, lepakkomaiset siivet, neljä jalkaa ja pitkä, lihaksikas, tarttuva häntä. Joissakin kuvauksissa on lohikäärmeitä, joilla on yksi tai useampi seuraavista ominaisuuksista: höyhenpeitteiset siivet, korvien röyhelöt, tuliset harjat ja selkärankaa pitkin kulkevat norsunluupiikit sekä erilaisia eksoottisia koristeita. 

Kansantarinoissa lohikäärmeiden veren kerrotaan sisältävän ainutlaatuisia voimia, jotka pitävät ne hengissä pidempään tai antavat niille myrkyllisiä tai syövyttäviä ominaisuuksia. Kristillisessä perinteessä tyypillinen lohikäärme suojelee kullalla ja aarteilla täytettyä luolaa tai linnaa. Paha lohikäärme yhdistetään usein suureen sankariin, joka yrittää tappaa sankarin. Hyvän lohikäärmeen sanotaan antavan tukea tai viisaita neuvoja. Roomalainen runoilija Vergilius kuvailee runossaan *Culex* paimenta, joka taistelee suuren, kuristavan lohikäärmeen kanssa. Paimen kutsuu lohikäärmettä "serpentiksi" sekä "dracoksi". Tämä osoittaa, että Vergiliuksen aikaan nämä kaksi käsitettä saattoivat tarkoittaa samaa asiaa.

Vaikka lohikäärme on siivekäs olento, se asustaa yleensä maanalaisessa luolassa, mikä osoittaa sen olevan Maan muinainen olento.

## Lohikäärmeet nykyään

Myöhäiskeskiajalta 1600-luvulle asti suosituissa tunnuskirjoissa lohikäärmettä pidetään pitkälti ahneuden, paholaisen ja pahuuden symbolina. Lohikäärmeiden yleisyys eurooppalaisessa heraldiikassa osoittaa, että lohikäärmeet edustavat muutakin kuin ahneutta.

Nykyaikana lohikäärmeitä on pitkään kuvattu ahneina aarteenkeräilijöinä, jotka kaipaavat kultaa ja arvokkaita jalokiviä. Tällaisissa tarinoissa, kuten *[[Beowulf]]*, aarteiden varastaminen herättää lohikäärmeessä raivoa. Fantasiassa on kuitenkin ollut suuntaus kuvata lohikäärmeitä alun perin positiivisessa valossa: liittolaisina vihollisten sijaan, kuten Walesin punainen lohikäärme ja Puolan velilohikäärme. Fantasian lohikäärmeitä pidetään yhä enemmän ihmisten ystävinä sekä erittäin älykkäinä ja jaloina olentoina, mutta ne ovat silti legendojen pelottavia petoja. Ne esitetään usein yksittäisten ihmisten suojelijoina ja läheisinä ystävinä.

Pterosaurusten fossiilien löytämisen jälkeen eurooppalaiset lohikäärmeet kuvataan usein ilman etujalkoja, seisomassa sekä kävelemässä pterosauruksen tavalla takajaloillaan ja siipien ranteilla.

## Lähteet

## Aiheesta muualla
Riola Xhemaili

**Riola Xhemaili** (s. 5. maaliskuuta 2003) on sveitsiläinen jalkapalloilija, pelipaikaltaan keskikenttäpelaaja. Hän on pituudeltaan 172-senttimetrinen. Hän edustaa saksalaista VfL Wolfsburgia.

Xhemaili siirtyi vuonna 2021 kotimaansa Baselista saksalaisseura SC Freiburgiin, jossa hän pelasi kahden kauden aikana 41 Bundesliigan ottelua ja teki niissä neljä maalia. Kaudella 2023–2024 hän voitti VfL Wolfsburgin joukkueessa Saksan cupin ja pelasi Bundesliigassa 12 ottelua, joissa hän teki yhden maalin. Kauden 2024–2025 hän pelasi lainalla Alankomaiden PSV Eindhovenissa. Hän pelasi Eredivisiessä 22 ottelua ja teki niissä kymmenen maalia.

Xhemaili on pelannut Sveitsin naisten maajoukkueessa syyskuusta 2020 alkaen. Hän pääsi EM-kilpailuissa 2022 vaihdosta kentälle alkulohko-ottelussa Alankomaita vastaan. Hän on pelannut 9. kesäkuuta 2025 mennessä 30 maaottelua ja tehnyt niissä viisi maalia.

Xhemailin vanhemmat ovat alun perin albanialaisia.

## Lähteet
Romée Leuchter

**Romée Elke Henk Leuchter** (s. 12. tammikuuta 2001 Heerlen) on alankomaalainen jalkapalloilija, pelipaikaltaan hyökkääjä. Hän on pelannut Alankomaiden naisten maajoukkueessa kesäkuun 2025 loppuun mennessä 23 maaottelua ja tehnyt niissä viisi maalia. Ensimmäisen maaottelunsa hän pelasi helmikuussa 2022.

Leuchter pelasi kaksi ottelua EM-kilpailuissa 2022 ja teki kaksi maalia alkulohko-ottelussa Sveitsiä vastaan tultuaan vaihdosta kentälle.

Seuratasolla Leuchter edusti vuoteen 2021 PSV Eindhovenia ja siirtyi sitten Ajaxiin. kesällä 2024 hän siirtyi ranskalaisseura Paris Saint-Germainiin.

## Lähteet
Svenja Fölmli

**Svenja Julia Fölmli** (s. 19. elokuuta 2002) on sveitsiläinen jalkapalloilija, pelipaikaltaan hyökkääjä. Hän on pituudeltaan 170-senttimetrinen. Hän siirtyi kesällä 2021 kotimaansa Luzernista saksalaisseura Freiburgiin.

Fölmli on pelannut Sveitsin naisten maajoukkueessa 7. kesäkuuta 2025 mennessä 25 ottelua ja tehnyt niissä neljä maalia. Hän pelasi ensimmäisen maaottelunsa syyskuussa 2019. Hän pelasi yhden ottelun EM-kilpailuissa 2022.

## Lähteet
Coachella Valley Firebirds

**Coachella Valley Firebirds** on AHL-liigassa pelaava yhdysvaltalainen jääkiekkoseura Palm Desertistä, Kaliforniasta. Joukkue toimii NHL-Joukkue Seattle Krakenin farmijoukkueena. Joukkue pelaa kotiottelunsa Acrisure Arenalla, Palm Desertin kaupungissa, Kaliforniassa.

## Joukkue kaudella 2025–2026
*(Tilanne 26. elokuuta 2025)*

*Lähde: EliteProspects*

## Valmennus & Joukkueenjohto
* **Päävalmentaja:** Derek Laxdal 
* **Apuvalmentaja:** Stu Bickel 
* **Apuvalmentaja:** Brennan Sonne 
* **Maalivahtivalmentaja:** Colin Zulianello 
* **Videovalmentaja:** Peter Thome 
* **Fysiikkavalmentaja:** Brandon Wickett 
* **Huoltopäällikkö:** Shawn Thorns 
* **Toimitusjohtaja:** Troy Bodie 

*Lähde: EliteProspects*

## Lähteet

## Aiheesta muualla
* Coachella Valley Firebirdsin verkkosivut
Triatsolobentsodiatsepiinit

**Triatsolobentsodiatsepiinit** (TBZD) ovat bentsodiatsepiinijohdannaisten lääkkeiden ryhmä. Kemiallisesti ne eroavat muista bentsodiatsepiineista sillä että niissä on ylimääräinen fuusioitu triatsolirengas. Monet triastolobentsodiatsepiinit ovat 60-70-luvuilla lääkeyhtiöiden kehittämiä kokeellisia lääkeaineita joita ei ole viety kuluttajamarkkinoille esim. riippuvuusriskin tai muiden haittavaikutusten takia. Osasta näistä on sittemmin tullut ns. muuntohuumeita joilla ei ole lääketieteellistä käyttöä. Alraptsolaami, midatsolaami  triatsolaami on näistä lääke käyttöön tuotuja ryhmän aineita.

Esimerkkejä:

* adinatsolaami
* alpratsolaami *(Xanor)*
* bromatsolaami
* klonatsolaami
* estatsolaami
* flualpratsolaami
* flubromatsolaami
* flunitratsolaami
* midatsolaami *(Dormicum)*
* nitratsolaami
* pyratsolaami
* triatsolaami *(Halcion)*
* tsapitsolaami

## Lähteet
Gustaf Stenros

**Gustaf Walfrid Stenros** (7. syyskuuta 1864 Uusikaupunki – 30. syyskuuta 1932 Huittinen) oli suomalainen pappi. Hän toimi Huittisten kirkkoherrana 1917-1932. 

Stenrosin vanhemmat olivat kauppalaivuri, perämies Gustaf Anton Stenros ja Emilia Sofia Adolfina Holmberg. Hänen puolisonsa oli Hilma Elisabeth (Elli) os. Lindstedt. Vuosina 1917-32 Gustaf ja Elli Stenros asuivat lapsineen Loimijoen rannalla sijaitsevassa, vuonna 1826 rakennetussa Huittisten pappilassa.

Stenros sai rovastin arvon 1923.

## Lähteet
Kiinalainen lohikäärme

**Kiinalainen lohikäärme** (kiin. *long* tai *lung*) on taruolento kiinalaisessa mytologiassa, kiinalaisessa kansanperinnössä ja yleisesti kiinalaisessa kulttuurissa. Kiinalaisilla lohikäärmeillä on monia eläinmäisiä muotoja, kuten kilpikonna- ja kalamuodot, mutta yleisimmin ne kuvataan käärmemäisinä neljällä jalalla. Akateemikot ovat tunnistaneet neljä uskottavaa teoriaa kiinalaisen lohikäärmeen alkuperästä: käärmeet, kiinanalligaattorit, ukkonen ja luonnon palvonta. Ne perinteisesti symboloivat voimakkaita ja lupaavia voimia, erityisesti veden, sateiden, taifuunien ja tulvien hallintaa. Lohikäärme on myös voiman, voimakkuuden ja onnen symboli ihmisille, jotka ovat sen arvoisia Itä-Aasian kulttuurissa. Keisarillisen Kiinan päivinä Kiinan keisari käytti yleensä lohikäärmettä keisarillisen voimakkuutensa ja voimansa symbolina. Kiinalaisessa kulttuurissa erinomaisia ja merkittäviä ihmisiä verrataan lohikäärmeeseen, kun taas kyvyttömiä ihmisiä, joilla ei ole saavutuksia, verrataan muihin, halveksittuihin olentoihin, kuten matoon. Useissa kiinalaisissa sananlaskuissa ja idiomeissa on viittauksia lohikäärmeeseen.

Kiinalainen kulttuuri on vaikuttanut vaikutelmaan lohikäärmeistä monissa Aasian maissa, kuten Koreassa, Vietnamissa ja Japanissa. Kiinalainen perinne on aina käyttänyt lohikäärmetoteemia kansallisena tunnuksena, ja Qing-dynastian "Keltainen lohikäärme lippu" on vaikuttanut vaikutelmaan, että Kiina on lohikäärme monissa Euroopan maissa. Nykyaikaisen Bhutanin lipun valkoinen lohikäärme on klassinen kiinalaistyylinen lohikäärme.

## Lähteet
Carsten Koch

**Carsten Johan Koch** (s. 27. huhtikuuta 1945 Lyngby) on tanskalainen sosiaalidemokraattinen poliitikko. Hän on istunut kansankäräjillä vuosina 1998–2000 ja toiminut Tanskan veroministerinä vuosina 1994–1998 sekä terveysministerinä 1998–2000.
## Lähteet

## Aiheesta muualla
* ''Carsten Koch'' Tanskan kansankäräjien verkkosivuilla
Peter Hildreth

**Peter Burke Hildreth** (8. heinäkuuta 1928 Bedford – 25. helmikuuta 2011 Farnham) oli brittiläinen pika-aitajuoksija.

Hildreth voitti EM-pronssia Brysselissä 1950 ja kilpaili kolmissa kesäolympialaissa: Helsingissä 1952, Melbournessa 1956 ja Roomassa 1960. Vuoden 1954 EM-kilpailuissa Hildreth karsiutui välierissä, ja vuoden 1958 EM-kilpailuissa hän sijoittui neljänneksi. Myös hänen isänsä kilpaili pikajuoksussa olympiatasolla edustaen Intiaa, jossa Peterkin lapsuudessaan asui. Hildreth kuoli 82-vuotiaana 25. helmikuuta 2011.

## Lähteet
* 

### Viitteet
Harry Whittle

**Harry Whittle** (2. toukokuuta 1922 Bolton – 11. toukokuuta 1990 Bolton) oli brittiläinen 400 metrin aitajuoksija ja pituushyppääjä.

Whittle voitti 400 metrin aitajuoksussa EM-pronssia Brysselissä 1950. Hän kilpaili samalla matkalla myös Lontoon kesäolympialaisissa 1948 ja Helsingin kesäolympialaisissa 1952 ollen jälkimmäisessä viides. Lontoon kesäolympialaisissa Whittle kilpaili myös pituushypyssä sijoittuen seitsemänneksi.

## Lähteet
* 

### Viitteet
Okeke

**Okeke** on muun muassa seuraavien henkilöiden sukunimi:

* Aham Okeke (s. 1969), nigerialais-norjalainen pikajuoksija
* Chidinma Okeke (s. 2000), nigerialainen jalkapalloilija
* Hilary Paul Odili Okeke (s. 1947), nigerialainen roomalaiskatolinen piispa
* Valerian Okeke (s. 1953), nigerialainen roomalaiskatolinen arkkipiispa
Elspeth Hay

**Elspeth Hay** (myöh. **Graham**, s. 24. huhtikuuta 1930) on brittiläinen kilpauransa päättänyt pikajuoksija ja Euroopan mestari.

Hay voitti 4×100 metrin viestissä Euroopan mestaruuden Brysselissä 1950 ja sijoittui samoissa kisoissa 100 metrillä viidenneksi. Loukkaantuminen vei häneltä mahdollisuuden osallistua Lontoon kesäolympialaisiin 1948. Hän osallistui 82-vuotiaana Lontoon kesäolympialaisten 2012 soihtuviestiin.

## Lähteet
Black Metal (täsmennyssivu)

**Black metal** tai **Black Metal** voi tarkoittaa seuraavia:
* black metal, metallimusiikin tyylilaji
* *[[Black Metal (Venomin albumi)|Black Metal]]*, Venom-yhtyeen albumi
** "Black Metal", kappale Venomin albumilta
* *[[Black Metal (Dean Bluntin albumi)|Black Metal]]*, Dean Bluntin albumi
* *Black Metal*, Rick Spearsin sarjakuva
Christopher Nilsen

**Christopher Nilsen** (s. 13. tammikuuta 1998) on yhdysvaltalainen seiväshyppääjä. Nilsen saavutti olympiahopeaa Tokion olympialaisissa 2021 tuloksella 597 cm, MM-hopeaa Eugenen MM-kilpailuissa 2022 tuloksella 594 cm ja MM-pronssia Budapestissa 2023 tuloksella 595. Hän on voittanut Pan-Amerikan kisojen kultaa vuonna 2019. Nilsen on voittanut ulkoratojen Yhdysvaltain mestaruuden vuosina 2021, 2022 ja 2023. Hän on voittanut Timanttiliigan osakilpailun Lausannessa 2021 ja Monacossa 2023. Nilsenin ulkoratojen ennätys on 600 cm. Hän hyppäsi ennätyksensä Etelä-Dakotan osavaltion Sioux Fallsissa 6. toukokuuta 2022. Sisäradoilla Nilsen saavutti MM-pronssia Belgradin sisäratojen MM-kilpailuissa 2022. Hän on voittanut sisäratojen Yhdysvaltain mestaruuden vuonna 2022. Nilsenin sisäratojen ennätys on 605 cm. Tulos on myös Yhdysvaltain ja Pohjois-Amerikan ennätys.

## Lähteet
IBM 1620

**IBM 1620** oli IBM:n yleiskäyttöinen tallennetun ohjelman tietokone, joka julkistettiin 21. lokakuuta 1959 ja lopetettiin 19. marraskuuta 1970. Tietokone suunnattiin pienille yrityksille, tutkimukseen ja suurten yritysten suunnitteluosastoille sekä kouluihin.

Tietokoneeseen voitiin syöttää tietoa reikäkorteilla, reikänauhoilla sekä näppäimistöllä ja tuloste oli kortille, nauhalle tai tulostimelle. Tietokonetta voitiin ohjelmoida Fortranilla ja Symbolic Programming Systemillä (SPS).

Tietokone oli toisen sukupolven tietokone, joka perustui transistoreille ja käytti ferriittirengasmuistia. Tietokone käytti BCD-koodattua muotoa numeroille.

## Lähteet

## Aiheesta muualla
* Dokumentaatiota bitsavers.org-palvelussa 
* IBM 1620  
* The IBM 1620 Data Processing System 
* IBM 1620
Open 3D Engine

**Open 3D Engine** (**O3DE**) on avoimen lähdekoodin pelimoottori, jota kehittää Open 3D Foundation. Open 3D Foundation on Linux Foundationin tytärsäätiö. Pelimoottori perustuu Amazon Gamesin lahjoittamaan päivitettyyn versioon Lumberyardista, joka perustuu CryEngineen.

Open 3D Engine on julkaistu avoimen lähdekoodin Apache 2.0 -lisenssillä.
Kehittäjille tarkoitettu esiversio pelimoottorista on ollut saatavilla 7. heinäkuuta 2021 alkaen.

## Ominaisuudet
Open 3D Enginen ominaisuuksia ovat muun muassa monisäikeinen renderöinti, sisällönmuokkaustyökalu, hahmoanimaatiojärjestelmä ja solmupohjainen komentosarjatyökalu. Ohjelmoijat voivat käyttää moottoria C++-, Lua- ja Python-kielillä ja animaattorit, taiteilijat, tasosuunnittelijat ja muut voivat käyttää sisäänrakennettuja työkaluja.

Open 3D Engine sisältää kaksi tekniikkaa komentosarjakielien käyttämiseen projekteissa: Script Canvas ja Lua. Script Canvas on yleiskäyttöinen visuaalinen ympäristö, jonka editointityökalussa voi asettaa ja liittää graafisia solmuja, jotka ovat visuaalinen esitys logiikkavuosta.

Open 3D Engine käyttää Qt:ta käyttöliittymissä. Muokkaustoimintoja voi laajentaa Pythonilla.

Isäntäalustana tuettuja ovat Linux ja Windows, joiden lisäksi on kokeellinen macOS-tuki. Kohdealustoja ovat Android, iOS, Linux, macOS ja Windows. Isäntäalustoja käytetään pelien ja simulaatioiden luomisessa ja kehittämisessä. Kohdealustoilla suoritetaan luotuja projekteja.

## Yhteistyökumppanit
Yhteistyökumppaneita kehityksessä ovat muun muassa Accelbyte, Adobe, Apocalypse Studios, Audiokinetic, Backtrace.io, Carbonated, Futurewei, GAMEPOCH, Genvid Technologies, Hadean, Huawei, HERE Technologies, Intel, International Game Developers Association, Kythera AI, Niantic, PopcornFX, Red Hat, Rochester Institute of Technology, SideFX, Tafi, TLM Partners ja Wargaming.

Premier-jäseniä ovat Adobe, AWS, Microsoft, Huawei, Intel, Niantic, Tencent ja Epic Games.

## Lähteet

## Aiheesta muualla
* Open 3D Enginen kotisivu
* O3D Foundationin kotisivu
* Linux Foundation to Form New Open 3D Foundation
HP 9845

**HP 9845** oli Hewlett-Packardin (HP) tietokone, joka julkaistiin vuonna 1977. Tietokone oli työasema, jossa oli kahdentoista tuuman kuvaputkinäyttö. Tietokoneessa oli sisäänrakennettu nauha-asema. Grafiikkaan kykenevä näyttö oli valinnainen. 200-sarjan julkaisu vuonna 1981 vaikutti 9845:n myyntiin ja 9845C lopetettiin vuonna huhtikuussa 1984 ja muut mallit toukokuussa 1985.

9845 käytti suorittimena joukkoa erillisiä mikropiirejä.
9845C käytti AMD Am2900 -sarjan *[[bit slice]]* -prosessoria vektorien generaattorina.

## Historia
1970-luvulla HP:n minitietokoneet kuten HP 2100 -sarja olivat kohtalaisen menestyksekkäitä, mutta HP:n pääpaino oli muualla. Pöytätietokoneet olivat juuri ilmestyvä markkina.
9845 oli suunnattu tieteilijöille ja insinööreille. Tietokone suunniteltiin "super" henkilökohtaisena tietokoneena.

Tietokoneessa oli kaksi suoritinta, jotka toimivat rinnakkain: PPU (*parallel processing unit*) ja LPU (*logical processing unit*). PPU suoritti järjestelmän toimintoja kuten IO-toiminta, näppäimistökeskeytyksiä ja kuvaputkinäytön päivittämisen. LPU suoritti käyttäjän ohjelmia. Suorittimen suunnittelu juontaa HP 2116A:n suunnittelusta, joka siirrettiin uudempaan tekniikkaan.

## Mallit
Mallit:
* 9845A-mallissa oli 13 kilotavua RAM-muistia, joka oli laajennettavissa 62 kilotavuun. Tietokoneessa oli neljä IO-paikkaa, jotka käyttivät samaa liitäntää kuin HP 9825.
* 9845S-mallissa oli mukana toinen nauha-asema, tulostin ja grafiikkapaketti. 
* 9845B-malli korvasi 9845A-mallin vuonna 1979 ja mallissa oli mukana 56 kilotavua RAM-muistia, joka oli laajennettavissa 449 kilotavuun.
* 9845T-malli julkaistiin myös vuonna 1979 ja sisälsi 186 kilotavua RAM-muistia sekä tulostin, molemmat nauha-asemat ja grafiikkapaketti.
* 9845C-malli esiteltiin vuonna 1980 ja se oli HP:n ensimmäinen tietokone, jossa oli värinäyttö. Mukana oli molemmat nauha-asemat, sisäinen tulostin ja valokynä.

## Lähteet

## Aiheesta muualla
* 9800-sarjan dokumentaatiota BitSavers.orgissa
Naukulan perhe

**Naukulan perhe** on strippisarjakuva, joka ilmestyi ensimmäisen kerran vuonna 1912 Yhdysvalloissa nimellä *Polly and Her Pals*. Sen piirsi Cliff Sterrett. *Polly and Her Pals* ilmestyi vuoteen 1958 asti. Suomessa Naukulan perhettä julkaisi Aatami vuonna 1953.

*Polly and Her Pals* oli ensimmäinen sarjakuva, jonka päähenkilö oli tyttö. Se oli uskallettua ennen ensimmäistä maailmansotaa, jolloin sensuuri oli voimakasta. Tytön jalkaa ei saanut esittää nilkan yläpuolelta, suudelman piirtäminen ei ollut sallittua eikä yöaikaan saanut tapahtua mitään: kello yhdeksän oli ehdoton raja.

Sterrettin piirrostyyli on omalaatuinen, pelkistetty ja helposti tunnistettava. Hänen aikanaan perustettiin sarjakuvien kustannusyhtiöt eli syndikaatit, mikä päätti sarjakuvan pioneerien kauden.

## Lähteet
Thonon-les-Bains

**Thonon-les-Bains** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Genevejärven rannalla, noin 73 kilometriä Annecyn kaupungista ja 34 kilometriä Geneven kaupungista koilliseen. Thonon-les-Bains on Haute-Savoien aliprefektuuri.

Kunnan nähtävyyksiä on linna *Château de Ripaille*, jossa on rakenteita keskiajalta ja 1800-luvun lopulta. Linnan juuret ulottuvat 1200-luvulle. 1300-luvulla linna oli Savoijin herttuan Amadeus VIII:n vetäytymispaikka. Nykyään linna tarjoaa kokouspalveluja ja se on avoinna yleisölle. 

## Lähteet

## Aiheesta muualla
Vuoden uuden artistin Dove-palkinto

**Vuoden uuden artistin Dove-palkinto** on tulokasartistille jaettava Dove-palkinto. Palkinto on jaettu joka vuosi vuodesta 1969 lähtien.

## Voittajat

## Lähteet
Publier

**Publier** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Genevejärven rannalla, noin 6 kilometriä Thonon-les-Bainsin kaupungista itään.

Publier on entinen kylpyläkaupunki, jonka juuret juontavat 1600-luvulle. Huippunsa se koki kylpyläkaupunkina toisen keisarikunnan aikana 1800-luvulla. Nykyään kaupungissa ei ole enää kylpylätoimintaa, mutta vuodesta 1965 lähtien siellä on toiminut Evianin kivennäisveden pullotuslaitos. 

## Tunnettuja kuntalaisia
*Anna de Noailles (1876-1933), kreivitär ja runoilija
*Django Reinhardt (1910-1953), kitaristi

## Lähteet

## Aiheesta muualla
Diane Williams

**Diane Williams** (s. 14. joulukuuta 1960) on aktiiviuransa päättänyt yhdysvaltalainen pikajuoksija. Urallaan hän saavutti maailmanmestaruuskilpailuista kultaa 4 x 100 metrin viestijuoksusta vuonna 1987 sekä pronssia 100 metrin juoksusta vuonna 1983. Vuoden 1987 MM-kisoissa Roomassa Williams sijoittui lisäksi 100 metrillä neljänneksi.

Ennätyksikseen Williams juoksi 100 metrillä ajan 10,86 vuonna 1988 ja 200 metrillä ajan 22,60 vuonna 1986.

## Lähteet
HMS Bulwark (L15)

**HMS Bulwark** (viirinumero L15) on Yhdistyneen kuningaskunnan laivaston Albion-luokan maihinnousualus.

## Valmistus

Alus tilattiin 18. heinäkuuta 1996 BAE Systems Marinelta, joka laski kölin 27. tammikuuta 2000. Se laskettiin vesille 15. marraskuuta 2001 ja valmistui 10. joulukuuta 2004. Alus otettiin palvelukseen 25. huhtikuuta 2005.

## Palvelus
Vuonna 2011 alus määrättiin laivaston lippulaivaksi. Se johti 2012 *RFA Mounts Bayn* kanssa laivaston operaatioita liittyen olympialaisten turvallisuusjärjestelyihin. Alus partioi Portlandin ja Weymouthin alueilla purjehduskilpailuiden aikana. Alus siirrettiin 2015 huollettavaksi ja reserviin, mistä se palautettiin palvelukseen 2016.

## Lähteet
*

### Viitteet
Reyvroz

**Reyvroz** on kunta Ranskan itäosassa, Haute-Savoien departementissa Auvergne-Rhône-Alpesin alueella. Se sijaitsee Dransejoen varrella, noin 12 kilometriä Thonon-les-Bainsin kaupungista kaakkoon.

Saint Mauricen kirkon alttaritaulussa kuvataan Pyhän Mauritiuksen uhraus. 

## Lähteet

## Aiheesta muualla
Alice Brown

**Alice Brown** (s. 20. syyskuuta 1960) on aktiiviuransa päättänyt yhdysvaltalainen pikajuoksija ja olympiavoittaja. Urallaan hän saavutti maailmanmestaruuskilpailuista kultaa 4 x 100 metrin viestijuoksusta vuonna 1987. Olympialaisista Brown saavutti pikaviestin kultaa Los Angelesissa vuonna 1984 ja Soulissa 1988. Los Angelesissa hän voitti lisäksi olympiahopeaa 100 metrillä.

Ennätyksikseen Brown juoksi 100 metrillä ajan 10,92 vuonna 1988 ja 200 metrillä ajan 22,39 vuonna 1988.

## Lähteet